
Informatīvais ziņojums
PAR ATSEVIŠĶU KLIMATA UN ENERĢĒTIKAS MINISTRIJAS UZDEVUMU ATZĪŠANU PAR IZPILDĪTIEM VAI AKTUALITĀTI ZAUDĒJUŠIEM





Klimata un enerģētikas ministrija

Informatīvo ziņojumu par “Par atsevišķu Klimata un enerģētikas ministrijas uzdevumu atzīšanu par izpildītiem vai aktualitāti zaudējušiem” (turpmāk – informatīvais ziņojums) Klimata un enerģētikas ministrija ir sagatavojusi, pamatojoties uz Ministru prezidenta 2026. gada 11. jūnija rezolūciju Nr. 2026-1.1.1./32-32 un ievērojot Ministru kabineta 2021. gada 7. septembra noteikumu Nr. 606 “Ministru kabineta kārtības rullis” 47. punktu, lai lūgtu Ministru kabineta atzīst atsevišķus Klimata un enerģētikas ministrijas uzdevumus par izpildītiem vai aktualitāti zaudējušiem.

Ministru kabineta 2024. gada 9. janvāra sēdes protokola Nr. 1 74. § 2. punkts nosaka Klimata un enerģētikas ministrijai reizi gadā sagatavot un iesniegt izskatīšanai Ministru kabinetā informatīvo ziņojumu par to, kādas ir Latvijas projekcijas piešķirto gada emisijas sadales (turpmāk – GES) vienību ietvaros sasniegt tai noteiktos GES mērķus, nepieciešamību izmantot Regulā 2018/842 noteikto elastību iespējas un par GES vienību tirgus attīstību, kā arī par nepieciešamību uzsākt sarunas ar potenciālajiem darījumu partneriem par iespējamo sadarbību saistībā ar GES, identificējot potenciāli nepieciešamo finansējuma apmēru un iespējamos avotus. 
Klimata un enerģētikas ministrija lūdz Ministru kabineta atzīt uzdevumu 24-UZ-15 par aktualitāti zaudējušu, ņemot vērā, ka informatīvais ziņojums “Par siltumnīcefekta gāzu emisiju samazināšanas un oglekļa dioksīda piesaistes saistību izpildi” ir izskatīts Ministru kabineta 2025. gada 11 marta sēdē (protokols Nr. 10 37. §). Papildus norādāms, ka uzdevums 24-UZ-15 pēc savas būtības dublē uzdevumu 25-UZ-777 (izriet no Klimatnoturības un ekonomiskās ilgtspējas likuma 7. panta piektās daļas), kas tiek saglabāts kā kontroles uzdevums.

Ministru kabineta 2025. gada 29. aprīļa sēdes protokola Nr. 17 33. § 3. punkts noteica, ka Klimata un enerģētikas ministrijai līdz 2025. gada 1. oktobrim nodrošināt Metodikas klimata pārmaiņu mazināšanas pasākumu sagatavošanai un izmaksu efektivitātes izvērtējumam Emisijas kvotu izsolīšanas instrumenta ietvaros izstrādi un Emisijas kvotu izsolīšanas instrumenta darbības stratēģijas sagatavošanu un noteiktā kārtībā iesniegt izskatīšanai Ministru kabinetā. 
Klimata un enerģētikas ministrija lūdz Ministru kabinetu atzīt uzdevumu 25-UZ-241 par aktualitāti zaudējušu, ņemot vērā, ka, izvērtējot metodikas izstrādes un apstiprināšanas risinājumus, Klimata un enerģētikas ministrija pieņēmusi lēmumu metodiku klimata pārmaiņu mazināšanas pasākumu sagatavošanai un izmaksu efektivitātes izvērtējumam sagatavot un apstiprināt kā Klimata un enerģētikas ministrijas iekšējo normatīvo aktu. Savukārt, Emisiju kvotu izsolīšanas instrumenta darbības stratēģija ir izstrādē, un tās izstrādi nosaka arī citi kontroles uzdevumi, piemēram, 26-UZ-224.

Ministru kabineta 2020. gada 2. septembra sēdes protokola Nr. 51 25. § 2. punkts nosaka Vides aizsardzības un reģionālās attīstības ministrijai aktualizēt Rīcības plānu pārejai uz aprites ekonomiku 2020. - 2027. gadam atbilstoši pieejamam finansējumam un vides aizsardzības un reģionālās attīstības ministram līdz 2021. gada 30. septembrim noteiktā kārtībā iesniegt to izskatīšanai Ministru kabinetā
Klimata un enerģētikas ministrija lūdz Ministru kabinetu atzīt uzdevumu 2020-UZD-1580 par aktualitāti zaudējušu, ņemot vērā to, ka papildus finansējums Klimata un enerģētikas ministrijai 2021., 2022., 2023., 2024., 2025., 2026. gadā nav piešķirts, tā rezultātā nav plānots veikt izmaiņas Rīcības plānā pārejai uz aprites ekonomiku 2020. -2027. gadam.

Ministru kabineta 2021. gada 18. februāra sēdes protokollēmums Nr. 51 38. §  2. punkts nosaka Vides aizsardzības un reģionālās attīstības ministrijai izstrādāt un vides aizsardzības un reģionālās attīstības ministram līdz 2021. gada 1. decembrim iesniegt izskatīšanai Ministru kabinetā noteikumu projektu par trokšņa stratēģisko karšu un rīcības plānu izstrādi, nodrošinot spēkā esošo tehnisko prasību un termiņu pārņemšanu. 
Klimata un enerģētikas ministrija lūdz Ministru kabinetu atzīt uzdevumu 2021-UZD-283 par aktualitāti zaudējušu, ņemot vērā, ka netiek plānots turpināt likuma “Par piesārņojumu” reformas virzību, to sadalot vairākos atsevišķos vides nozares likumos, tai skaitā izstrādājot likumprojektu “Grozījumi  Vides aizsardzības likumā” un iekļaujot tajā vides trokšņa regulējumu. Līdz ar to trokšņa stratēģisko karšu un rīcības plānu izstrādes kārtība tiek saglabāta likuma “Par piesārņojumu” 18.1 panta ietvarā.

Ministru kabineta 2021. gada 18. februāra sēdes protokollēmums Nr. 51 38. §  3. punkts nosaka Vides aizsardzības un reģionālās attīstības ministrijai sadarbībā ar nozaru ministrijām izstrādāt un vides aizsardzības un reģionālās attīstības ministram līdz 2021. gada 1. decembrim iesniegt izskatīšanai Ministru kabinetā priekšlikumus par grozījumiem normatīvajos aktos satiksmes un rūpniecisko avotu radītā trokšņa pārvaldībai un vides trokšņa novērtēšanai telpās.
Klimata un enerģētikas ministrija lūdz Ministru kabinetu atzīt uzdevumu 2021-UZD-284 par aktualitāti zaudējušu, ņemot vērā, ka netiek plānots turpināt likuma “Par piesārņojumu” reformas virzību, to sadalot vairākos atsevišķos vides nozares likumos, tai skaitā izstrādājot likumprojektu “Grozījumi  Vides aizsardzības likumā” un iekļaujot tajā vides trokšņa regulējumu. Līdz ar to vides trokšņa novērtēšana telpās tiek saglabāta likuma “Par piesārņojumu” 18.1 panta ietvarā. Attiecībā uz satiksmes un rūpniecisko avotu radītā trokšņa pārvaldību, uzdevums izpildīts ar Ministru kabineta 2023. gada 31. oktobra noteikumiem Nr. 618 “Grozījums Ministru kabineta 2014. gada 7. janvāra noteikumos Nr. 16 “Trokšņa novērtēšanas un pārvaldības kārtība”” (23-TA-1633).

Ministru kabineta  2023. gada 14. februāra sēdes protokola Nr. 8 22. § 5. punkts nosaka  Vides aizsardzības un reģionālās attīstības ministrijai sadarbībā ar Zemkopības ministriju līdz 2026. gada 1. martam izvērtēt un, ja nepieciešams, sagatavot attiecīgus grozījumus Aizsargjoslu likumā, ņemot vērā aktuālākos virszemes ūdensobjektu monitoringa datus, Kopējās lauksaimniecības politikas stratēģiskā plāna ūdens kvalitāti ietekmējošo pasākumu novērtēšanas un zinātnisko pētījumu rezultātus, un noteiktā kārtībā iesniegt  tos izskatīšanai Ministru kabinetā.
Klimata un enerģētikas ministrija lūdz Ministru kabinetu atzīt uzdevumu 23-UZ-63 par aktualitāti zaudējušu, ņemot vērā, ka Latvijas Republikas Saeimā tika skatīts likumprojekts “Grozījumi Aizsargjoslu likumā” (Saeimas tiesību akta identifikācijas numurs 177/Lp14) un priekšlikums tika noraidīts 2023. gadā. 

Ministru kabineta 2021. gada 26. marta sēdes protokola Nr. 29 57. § 4. punkts nosaka Finanšu ministrijai sadarbībā ar Ekonomikas ministriju un AS “Augstsprieguma tīkls” līdz 2021. gada 31. decembrim sagatavot izvērtējumu par konkrētiem nosacījumiem un prasībām, kas būtu jāievieš ar normatīvo aktu grozījumiem, lai sasniegtu 4. scenārijam “Sākotnējais publiskais piedāvājums (SPP jeb IPO)” izvirzīto mērķi, un nodrošināt šī protokollēmuma 2. punkta īstenošanu. Pamatojoties uz izvērtējumu, Ekonomikas ministrijai sadarbībā ar Finanšu ministriju un AS “Augstsprieguma tīkls” sagatavot nepieciešamo normatīvo aktu projektus un līdz 2022. gada 1. martam iesniegt izskatīšanai Ministru kabinetā.”
Uzdevums ir zaudējis aktualitāti saistībā ar to, ka, uzsākot uzdevuma izpildi ar atbilstošiem grozījumiem Enerģētikas likumā (22-TA-1169, virzītājs - Finanšu ministrija), starpinstitūciju skaņošanā no normatīvo aktu grozījumu skaņotājiem tika saņemti būtiski iebildumi par izvēlētā normatīvo regulējuma atbilstību saistītajiem normatīvajiem aktiem. Secināms arī, ka normatīvo aktu iecerētie grozījumu mērķi var tikt sasniegti ar citiem tiesiskajiem instrumentiem, piemēram, vairākuma akcionāra lēmumiem.
Līdz ar to Klimata un enerģētikas ministrija lūdz Ministru kabinetu atzīt uzdevumu 21-UZ-16 par aktualitāti zaudējušu.

Ministru kabineta 2022. gada 22. februāra sēdes protokola Nr. 9 52. § 5. punkts nosaka Ekonomikas ministrijai sadarbībā ar Zemkopības ministriju līdz 2022. gada 1. aprīlim sagatavot un iesniegt izskatīšanai Ministru kabinetā sarakstu ar zemesgabaliem, kuros izvietojami vēja parki.
Klimata un enerģētikas ministrija lūdz Ministru kabineta atzīt uzdevumu 22-UZ-143 par aktualitāti zaudējušu, ņemot vērā Ministru kabineta 2024. gada 12. novembrī Nr. 711 “Grozījumi Ministru kabineta 2013. gada 30. aprīļa noteikumos Nr. 240 “Vispārīgie teritorijas plānošanas, izmantošanas un apbūves noteikumi”” 161. punktā noteikto Vēja elektrostacijas, kuru jauda ir lielāka par 20 kW, atļauts izvietot rūpnieciskās apbūves teritorijā (R), tehniskās apbūves teritorijā (TA), lauksaimniecības teritorijā (L) un mežu teritorijā (M) atbilstoši ietekmes uz vidi novērtējuma nosacījumiem un Ministru kabineta 2023. gada 12. marta sēdes protokola Nr. 61 76. § “Informatīvais ziņojums “Par vēja elektrostaciju ierīkošanas iespējām nacionālās nozīmes lauksaimniecības teritorijās””.

[bookmark: _Toc235543573]22-UZ-219
Ministru kabineta 2022. gada 15. marta sēdes protokola Nr. 15 4. § 4. punkts nosaka Ja pēc Ministru kabineta lēmuma par licences laukuma jūrā noteikšanu Latvijas – Igaunijas atkrastes vēja parka kopprojektam ELWIND vēja parka laukums "E5O" nepārklājas ar kopprojektam noteikto laukumu, Ekonomikas ministrijai sagatavot un ekonomikas ministram noteiktā kārtībā iesniegt izskatīšanai Ministru kabinetā tiesību akta projektu par atļauju noteikt vēja parka laukumu "E5O" un elektropārvades kabeļu koridora laukumu "K5O" un "K5O-1" Latvijas Republikas iekšējos jūras ūdeņos, teritoriālajā jūrā un ekskluzīvajā ekonomiskajā zonā.
Klimata un enerģētikas ministrija atzīt Ministru kabinetu uzdevumu 22-UZ-219 par aktualitāti zaudējušu, jo Klimata un enerģētikas ministrija ir mainījusi pieeju par laukumu izsoli Latvijas Republikas iekšējos jūras ūdeņos, teritoriālajā jūrā un ekskluzīvajā ekonomiskajā zonā. Papildus tam Klimata un enerģētikas ministrija ir atsaukusi sagatavoto tiesību akta projektu Tiesību aktu portālā.

Ministru kabineta 2022. gada 31. maija sēdes protokola Nr. 29 49. § 2. punkts nosaka Ekonomikas ministrijai  līdz 2022. gada 31. decembrim  sagatavot un ekonomikas ministram iesniegt izskatīšanai Ministru kabinetā atbilstoši Eiropas Savienības struktūrfondu un Kohēzijas politikas programmai  2021-2027. gadam atbalsta programmas noteikumus biogāzes attīrīšanas (biometāna ražošanas) iekārtu uzstādīšanai, biometāna transportēšanai nepieciešamās infrastruktūras izveidei, tostarp izveidojot pieslēgumus pie gāzes pārvades vai sadales tīkliem.
Klimata un enerģētikas ministrija lūdz Ministru kabinetu atzīt uzdevumu 22-UZ-607 par izpildītu, ņemot vērā, ka ir spēkā Ministru kabineta 2025. gada 7. janvāra noteikumi Nr. 21 “Eiropas Savienības kohēzijas politikas programmas 2021.–2027. gadam 2.1.2. specifiskā atbalsta mērķa “Atjaunojamo energoresursu enerģijas veicināšana – biometāns” īstenošanas noteikumi” (24-TA-340).

Ministru kabineta 2022. gada 21. jūnija sēdes protokola Nr. 33 82. § 7. punkts nosaka Ekonomikas ministrijai sadarbībā ar Vides aizsardzības un reģionālās attīstības ministriju sagatavot un ekonomikas ministram līdz 2022. gada 30. oktobrim iesniegt izskatīšanai Ministru kabinetā ziņojumu par nepieciešamajām darbībām, lai būtiski samazinātu dabasgāzi kā kurināmo centralizētajā, lokālajā un individuālajā siltumapgādē, tai skaitā izvērtēt arī iespējas pārtraukt būvprojektu saskaņošanu un būvatļauju izsniegšanu objektiem, kas paredz izmantot dabasgāzi kā vienīgo individuālās vai lokālās apkures risinājumu. 
Pamatojoties uz Enerģētikas stratēģijā[footnoteRef:2], Aktualizētā Nacionālo enerģētikas un klimata plānā[footnoteRef:3] un Siltuma pētījumā[footnoteRef:4] iekļautajiem izvērtējumiem un Centrālās statistikas pārvaldes datiem par dabasgāzes lomas samazināšanos centralizētajā un individuālajā siltumapgādē (2024. gadā dabasgāze centralizētajā siltumapgādē bija 32% no kopējā patēriņa, individuālajā siltumapgādē – 10,5%), Klimata un enerģētikas ministrija lūdz Ministru kabinetu atzīt uzdevumu 22-UZ-685 par aktualitāti zaudējušu.  [2:  Ministru kabineta 2025. gada 11. jūnija rīkojums Nr. 326 “Latvijas enerģētikas stratēģija līdz 2050. gadam”, pieejams: https://likumi.lv/ta/id/361135-latvijas-energetikas-strategija-lidz-2050-gadam ]  [3:  Ministru kabineta 2024. gada 12. jūlija rīkojums Nr. 573 “Aktualizētais Nacionālais enerģētikas un klimata plāns 2021.–2030. gadam”, pieejams: https://likumi.lv/ta/id/353615-aktualizetais-nacionalais-energetikas-un-klimata-plans-20212030gadam ]  [4:  Siltumapgādes un aukstumapgādes potenciāla visaptverošs izvērtējums un izmaksu ieguvumu analīze”, pieejams: https://www.kem.gov.lv/media/4937/download ] 

Ministru kabineta 2022. gada 9. augusta sēdes protokols Nr. 39 88. § 4. punkts uzdod Ekonomikas ministrijai kopīgi ar Sabiedrisko pakalpojumu regulēšanas komisiju, AS "Conexus Baltic Grid" un valsts drošības iestādēm sagatavot un ekonomikas ministrei līdz  2022. gada 23. augustam iesniegt izskatīšanai Ministru kabineta sēdē priekšlikumus gāzes apgādes garantēšanai gala patērētājiem. 
Klimata un enerģētikas ministrija lūdz Ministru kabineta  atzīt uzdevumu 22-UZ-849 par izpildītu, ņemot vērā, ka spēkā ir stājušies Ministru kabineta 2022. gada 9. augusta noteikumi Nr. 503 “Noteikumi par enerģijas lietotāju apgādi agrīnās brīdināšanas un trauksmes līmeņa izsludināšanas laikā” (22-TA-2432).

Klimata un enerģētikas ministrija lūdz Ministru kabinetu atzīt uzdevumu 22-UZ-949 par izpildītu pēc būtības, ņemot vērā, ka Ministru kabineta 2022. gada 27. septembra rīkojumā Nr. 670 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (22-TA-2800) ir lēmis par finanšu līdzekļu piešķiršanu energoapgādes drošuma rezervju iegādi, kas uz informatīvā ziņojuma sagatavošanas brīdi iepriekš minētās rezerves ir valsts īpašumā.

Ministru kabineta 2023. gada 9. maija sēdes protokols Nr. 25 56. § 3. punkts nosaka Klimata un enerģētikas ministrijai divu mēnešu laikā informēt Ministru kabinetu par saprašanās memorandā noteikto pasākumu īstenošanas gaitu sadarbības ietvara izveidei dabasgāzes piegādes krīzes gadījumos.
2022. gada 27. oktobrī tika pieņemti  likums “Par Latvijas Republikas valdības un Igaunijas Republikas valdības līgumu par solidaritātes pasākumiem gāzes piegādes drošības aizsardzībai” un likums “Par Latvijas Republikas valdības un Lietuvas Republikas valdības līgumu par solidaritātes pasākumiem gāzes piegādes drošības aizsardzībai”, kuri stājās spēkā 2022. gada 16. novembrī. 
Pamatojoties uz 2023. gada 12. maijā parakstīto memorandu starp Igaunijas Republikas Ekonomikas un komunikāciju ministriju un Latvijas Republikas Klimata un enerģētikas ministriju par sadarbību dabasgāzes piegādes nodrošināšanai krīzes situācijās, abas valstis ir īstenojušas vairākus būtiskus pasākumus energoapgādes drošības stiprināšanai.
Igaunijas Republika 2023. gadā pabeidza sašķidrinātās dabasgāzes (LNG) termināļa un tā savienojuma ar dabasgāzes pārvades infrastruktūru izbūvi Pakrineeme ostā, nodrošinot iespēju krīzes situācijās importēt un regazificēt LNG reģiona valstu vajadzībām. Savukārt, Latvijas Republika ar 2024. gada 12. septembra grozījumiem Enerģētikas likumā noteica, ka Inčukalna pazemes gāzes krātuvē tiek izveidota 4 TWh solidaritātes daļa, kurā Somijas Republikas, Igaunijas Republikas un Lietuvas Republikas nominētie komersanti var uzglabāt attiecīgo valstu dabasgāzes drošuma rezerves. Pašlaik Igaunijas Republika un Lietuvas Republika šajā solidaritātes daļā uzglabā kopumā 2,23 TWh dabasgāzes. 
Ņemot vērā iepriekš minēto, saprašanās memorandā paredzētie pasākumi sadarbības ietvara izveidei dabasgāzes piegādes nodrošināšanai krīzes situācijās ir īstenoti, Klimata un enerģētikas ministrijai lūdz Ministru kabinetu atzīt uzdevumu 23-UZ-255 par aktualitāti zaudējušu.

Ministru kabineta 2023. gada 1. augusta sēdes protokola Nr. 37 1. § 4. punkts nosaka Klimata un enerģētikas ministrijai sadarbībā ar Latvijas elektroenerģijas pārvades sistēmas operatoru izstrādāt ar paātrināto sinhronizāciju saistīto izmaksu optimizācijas plānu, un klimata un enerģētikas ministram noteiktā kārtībā līdz 2024. gada 29. februārim iesniegt to izskatīšanai Ministru kabinetā.
Ministru kabineta 2024. gada 16. jūlija (protokols Nr. 9 5. §) un 2025. gada 7. janvāra (protokols Nr. 1 67. §)  sēdēs izskatīja informatīvos ziņojumus par aktuālo situācija par gatavošanos Baltijas valstu energosistēmas sinhronizācijai ar kontinentālās Eiropas tīkliem. 2025. gada 9. februārī Latvijas Republikas un pārējo Baltijas valstu energosistēmas sekmīgi uzsāka sinhrono darbību ar kontinentālās Eiropas tīkliem.
Līdz ar Klimata un enerģētikas ministrija lūdz Ministru kabinetu atzīt uzdevumu 23-UZ-415 par aktualitāti zaudējušu.

[bookmark: _Toc235543580]24-UZ-301
Ministru kabineta 2024. gada 4. jūnija sēdes protokola Nr. 23 64. § 3. punkts nosaka Klimata un enerģētikas ministrijai izstrādāt un klimata un enerģētikas ministram līdz 2024. gada 31. augustam noteiktā kārtībā iesniegt izskatīšanai Ministru kabinetā grozījumus Ministru kabineta 2023. gada 7. novembra noteikumos Nr. 635 "Elektroenerģijas tirdzniecības un lietošanas noteikumi", kuros noteikt kārtību, kādā tiek identificēti fiziskās personas elektroenerģijas sadales sistēmas pieslēgumi ar spriegumu līdz 0,4 kilovoltiem.
Klimata un enerģētikas ministrija informē Ministru kabinetu, ka uzdevums 24-UZ-301 ir zaudējis aktualitāti saistībā ar to, ka ir noslēdzies Elektroenerģijas tirgus likuma pārejas noteikumu 108. punktā noteiktais regulējuma, kas noteica griestus elektroenerģijas sistēmas operatora akciju sabiedrības “Sadales tīkls” tarifa fiksētās komponentes piemērojamajam apjomam mājsaimniecībām, piemērošanas termiņš (līdz 2025. gada 31. decembrim). Minēto grozījumu izstrāde atbilstoši uzdevumam netika turpināta saistībā ar to, ka sistēmas operators secināja, ka likumā noteikto pienākumu līmenī var tikt izmantota jau sistēmas operatora esošā informācija par elektroenerģijas lietotāju pieslēguma objektiem.  
Līdz ar to Klimata un enerģētikas ministrija lūdz Ministru kabinetu atzīt uzdevumu 24-UZ-301 par aktualitāti zaudējušu. 

[bookmark: _Toc235543581]24-UZ-638
Ministru kabineta 2024. gada 10. oktobra ārkārtas sēdes protokola Nr. 42 6. § 7. punkts noteica, ka Klimata un enerģētikas ministrijai sagatavot un klimata un enerģētikas ministram līdz 2025. gada 1. jūlijam iesniegt izskatīšanai Ministru kabinetā ar Finanšu ministriju un Ekonomikas ministriju saskaņotu informatīvo ziņojumu "Pasākumi elektroenerģijas tirgus attīstībai", kurā tiek atjaunotas  ieņēmumu un izdevumu prognozes 2026., 2027., 2028. un 2029. gadam un sagatavoti priekšlikumi akciju sabiedrības "Latvenergo" un akciju sabiedrības "Augstsprieguma tīkls" dividenžu ieņēmumiem  un no tiem finansējamo izdevumu sadalījumam līdz 2029. gadam. Ņemot vērā doto uzdevumu, Klimata un enerģētikas ministrija Tiesību aktu portālā izveidoja TA lietu 25-TA-72 un uzsāka informatīvā ziņojuma projekta sagatavošanu, par kuru no 2025. gada 14. – 28. augustam notika starpinstitūciju saskaņošana.
Vienlaicīgi likumprojekta “Par valsts budžetu 2026. gadam un budžeta ietvaru 2026., 2027. un 2028. gadam” izstrādes un saskaņošanas procesā panāktas vienošanās par iepriekš minētajā informatīvajā ziņojumā iekļaujamo pasākumu un tam paredzētā finansējuma tiešu iekļaušanu likumā, tai skaitā vidējā termiņā.
Līdz ar to Klimata un enerģētikas ministrija lūdz Ministru kabinetu atzīt uzdevumu 24-UZ-638 par aktualitāti zaudējušu.

[bookmark: _Toc235543582]25-UZ-247
Ministru kabineta 2025. gada 29. aprīļa sēdes protokola Nr. 17 43. § 3. punkts noteica, ka Klimata un enerģētikas ministrijai līdz 2026. gada 31. janvārim izvērtēt elektroapgādes pārtraukumu risku ietekmi uz siltumapgādes komersantu spēju sniegt siltumapgādes pakalpojumu un, ja nepieciešams, sagatavot priekšlikumus normatīvajam regulējumam par alternatīvās elektroapgādes nodrošināšanu.
Klimata un enerģētikas ministrija ir izvērtējusi elektroapgādes pārtraukumu risku ietekmi uz siltumapgādes komersantu spēju nodrošināt siltumapgādes pakalpojumu un secinājusi, ka piemērotākais risinājums ir pakāpeniski iekļaut regulētos siltumapgādes komersantus D kategorijas kritiskajā infrastruktūrā. Tādējādi iepriekš minētajiem komersantiem saskaņā ar Ministru kabineta 2026. gada 13. janvāra noteikumiem Nr. 10 “Kritiskās infrastruktūras apzināšanas, darbības nepārtrauktības, drošības un noturības pasākumu plānošanas, īstenošanas un incidentu paziņošanas kārtība” būs jāizstrādā noturības plāns, kurā cita starpā jāparedz pasākumi nepārtrauktas elektroapgādes nodrošināšanai, tas ir, alternatīvas elektroapgādes risinājumi. Pamatā elektroapgādes nepārtrauktība tiks nodrošināta ar  ģeneratoru palīdzību. Saskaņā ar Sabiedrisko pakalpojumu regulēšanas komisijas sniegto skaidrojumu alternatīvas elektroapgādes nodrošināšanas izmaksas pirmsšķietami ir ietveramas siltumapgādes pakalpojumu tarifos.
Līdz ar to Klimata un enerģētikas ministrija lūdz Ministru kabinetu atzīt uzdevumu 25-UZ-247 par aktualitāti zaudējušu.

[bookmark: _Toc235543583]26-UZ-241
Ministru kabineta 2026. gada 28. aprīļa sēdes protokola Nr. 24 37. § 2. punkts noteica, ka Klimata un enerģētikas ministrijai līdz 2026. gada 30. aprīlim sagatavot un iesniegt izskatīšanai Ministru kabinetā likumprojektu par Enerģētiskās drošības un neatkarības veicināšanai nepieciešamās atvieglotās energoapgādes būvju būvniecības kārtības likuma atzīšanu par spēku zaudējušu, ietverot pārejas regulējumu attiecībā uz iesniegumiem, kas saņemti pirms likuma par Enerģētiskās drošības un neatkarības veicināšanai nepieciešamās atvieglotās energoapgādes būvju būvniecības kārtības likuma atzīšanu par spēku zaudējušu stāšanās spēkā.
Klimata un enerģētikas ministrija informē, ka likums “Par Enerģētiskās drošības un neatkarības veicināšanai nepieciešamās atvieglotās energoapgādes būvju būvniecības kārtības likuma atzīšanu par spēku zaudējušu” (Saeimas tiesību akta identifikācijas numurs 1348/Lp14)  ir pieņemts Saeimā 20267. gada 18. jūnijā un stājas spēkā 2026. gada 1. jūlijā. Iepriekš minētā likuma Pārejas noteikumu 1. punkts nosaka, ka Ministru kabinets līdz 2026. gada 31. augustam pieņem lēmumu par paredzētās darbības akceptēšanu vai atteikumu to akceptēt saskaņā ar Enerģētiskās drošības un neatkarības veicināšanai nepieciešamās atvieglotās energoapgādes būvju būvniecības kārtības likuma 8. pantu attiecībā uz tiem rīkojumu projektiem, kas Ministru kabinetam iesniegti līdz 2026. gada 14. jūnijam.
Līdz ar to Klimata un enerģētikas ministrija lūdz Ministru kabinetu atzīt uzdevumu 26-UZ-241 par izpildītu.

